Diari Oficial de la Generalitat Valenciana


Sumari del DOGV 6500, del 12-04-2011 (2011/4026)

RESOLUCIÓ de 31 de març de 2011, de la Direcció General d'Avaluació, Innovació i Qualitat Educativa i de la Formació Professional, per la qual s'adjudiquen els Premis Extraordinaris de Formació Professional, convocats per Orde 1/2011 de 7 de febrer de 2011 corresponents al curs 2009/2010, i s'establix la seua dotació econòmica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6500

Data del DOGV
:   12-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4026


Data del document
:   31-03-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 31 de març de 2011, de la Direcció General d'Avaluació, Innovació i Qualitat Educativa i de la Formació Professional, per la qual s'adjudiquen els Premis Extraordinaris de Formació Professional, convocats per Orde 1/2011 de 7 de febrer de 2011 corresponents al curs 2009/2010, i s'establix la seua dotació econòmica.
[2011/4026]
L'Orde 1/2011de 7 de febrer del 2011, de la Conselleria d'Educació (DOCV de 16 de febrer), ha convocat per a la Comunitat Valenciana els Premis Extraordinaris de Formació Professional, per als estudiants que han finalitzat els seus estudis en el curs 2009/2010 i establix al punt segon « L'import global màxim destinat als premis, la concessió del qual es convoca per esta orde, serà de 15.630 euros, que es finançarà a càrrec del capítol IV, línia de subvenció T4456000, del Programa 421.50, secció 09, servici 02, del Pressupost de la Generalitat per a l'exercici 2011».
La base sèptima. 2. de l'annex I de l'esmentada orde disposa que "El tribunal elevarà l'informe de valoració de sol·licituds i l'acta de qualificacions finals de tots els estudiants presentats a l'òrgan instructor, qui, a la vista de l'expedient i de l'informe formularà la proposta de resolució d'adjudicació dels Premis Extraordinaris de finalització d'estudis de Formació Professional de Grau Mitjà i Superior, a la Direcció General d'Avaluació, Innovació i Qualitat Educativa i de la Formació Professional, perquè, per delegació del conseller, la directora general resolga, abans del 31 de març de 2011."
Vista la proposta formulada per l'òrgan instructor a què es referix la base sèptima de l'annex I de l'Orde 1/2011 de 7 de febrer del 2011 i, en virtut de les facultats que em concedix la mateixa orde, resolc:
Primer
Adjudicar els Premis Extraordinaris de Formació Professional per als estudiants que han finalitzat els seus estudis de grau mitjà en el curs 2009/2010, relacionats en l'annex I a esta resolució.
Segon
Adjudicar els Premis Extraordinaris de Formació Professional per als estudiants que han finalitzat els seus estudis de grau superior en el curs 2009/2010, relacionats en l'annex II a esta resolució.
Tercer
Adjudicar les dotacions econòmiques dels Premis Extraordinaris de Formació Professional corresponent al curs 2009/2010 a càrrec del crèdit existent en la línia pressupostària T4456000, del programa 421.50, secció 09, servici 02, del Pressupost de la Generalitat Valenciana per a l'exercici 2011.
Quart
1. La dotació econòmica assignada a cada un dels premis corresponents als estudis d'un cicle de grau mitjà serà de 250?.
2. La dotació econòmica assignada a cada un dels premis corresponents als estudis d'un cicle de grau superior, serà de 350?.
Quint
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari/a del centre on figuren estos.
Sext
Els estudiants que obtinguen Premi Extraordinari de Formació Professional de grau superior, podran optar, prèvia inscripció, al Premi Nacional.
Sèptim
L'entrega de diplomes a l'alumnat, es realitzarà en un acte públic en la Conselleria d'Educació, la data de la qual es comunicarà oportunament als interessats/des.
Disposicions finals
Primera
La present resolució produirà efectes l'endemà de la seua publicació en el Diari Oficial de la Comunitat Valenciana.
Segona
Contra la present resolució, que no esgota la via administrativa, es podrà interposar recurs d'alçada davant de la secretària autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb l'article 114 i 115 de la Llei 30/1992, redacció donada per la Llei 4/1999 de Règim Jurídic de les Administracions Públiques i del Procediment Administratiu Comú".
València, 31 de març del 2011.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.